**ΕΛΛΗΝΙΚΗ ΔΗΜΟΚΡΑΤΙΑ ΠΡΟΜΗΘΕΙΑ:ΠΑΡΟΧΗ ΜΕΣΩΝ**

**ΝΟΜΟΣ ΛΑΣΙΘΙΟΥ ΑΤΟΜΙΚΗΣ ΠΥΡΟΠΡΟΣΤΑΣΙΑΣ**

**ΔΗΜΟΣ ΣΗΤΕΙΑΣ**

**Δ/ΝΣΗ ΤΕΧΝΙΚΩΝ ΥΠΗΡΕΣΙΩΝ**

**ΤΕΧΝΙΚΗ ΠΕΡΙΓΡΑΦΗ ΟΜΑΔΑΣ Β**

Η παρούσα τεχνική περιγραφή αφορά στην προμήθεια μέσων ατομικής πυροπροστασίας.

Τα μέσα ατομικής προστασίας για τους εργαζόμενους (τα οποία πρέπει να φέρουν υποχρεωτικά κατά το χρόνο εργασίας τους, προς διαφύλαξη της ατομικής υγείας στην πυροπροστασία) σε κάθε περίπτωση πρέπει να ανταποκρίνονται στις συνθήκες που επικρατούν στους χώρους πυρόσβεσης, να έχουν επιλεγεί με πρόνοια για τις εργονομικές ανάγκες και τις ανάγκες προστασίας της υγείας των εργαζομένων και να έχουν υποστεί τις απαραίτητες προσαρμογές ώστε να είναι χρηστικά.

Οι τιμές μονάδας για κάθε είδος στον ενδεικτικό προϋπολογισμό της παρούσας μελέτης εκτιμήθηκαν με βάση έρευνα αγοράς από το ελεύθερο εμπόριο.

Η σύναψη σύμβασης εκτέλεσης προμήθειας θα πραγματοποιηθεί με πρόχειρο διαγωνισμό σύμφωνα με τις διατάξεις του Ε.Κ.Π.Ο.Τ.Α.

**Σημειώσεις:**

1. Στο πίσω μέρος των νιτσεράδων, ο ανάδοχος οφείλει να προσθέσει τύπωμα με την επιγραφή Δήμος Σητείας όπως θα του ζητηθεί από την υπηρεσία. Οι νιτσεράδες θα αποτελούνται από παντελόνι και σακάκι χωριστά.
2. Ο ανάδοχος οφείλει μετά την υπογραφή της σύμβασης σε συνεργασία με τον επιβλέποντα για την καλή εκτέλεση της σύμβασης να καταγράψει τα ακριβή μεγέθη και ποσότητες. Σε κάθε περίπτωση τα μεγέθη θα πρέπει να κυμαίνονται τουλάχιστον ως εξής:

Άρβυλα από 36 έως 48

Παντελόνι M έως XXXL

Σακάκι από M έως XXXL

Γάντια μιας χρήσεως από S έως L.

***ΤΕΧΝΙΚΕΣ ΠΡΟΔΙΑΓΡΑΦΕΣ***

**Αντιπυρικές στολές**

Πρέπει να έχουν έμφυτη και μόνιμη αντιπυρική προστασία, θερμομόνωση, προστασία από την ακτινοβολούμενη θερμότητα, υψηλές μηχανικές ιδιότητες και να πληρούν πρότυπα CE και ΕΝ ή ισοδύναμα, που αφορούν τη συγκεκριμένη προστατευτική ενδυμασία στην πυροπροστασία.

Οι στολές θα πρέπει να είναι κατασκευασμένες από πυρίμαχο ύφασμα-π.χ αραμίδιο το οποίο είναι και το πιο κατάλληλο ύφασμα για τις συνθήκες της χώρας μας.

Οι αραμιδικές ίνες μπορούν να είναι αφενός μεν μετα-αραμιδικές-ίνες (π.χ Nomex, Kermel,Comex) με συνδυασμό υψηλής θερμικής αντοχής και πυρίμαχων ιδιοτήτων, με ανώτερα υφαντικά χαρακτηριστικά. Εγγενώς πυρίμαχο το μετα-αραμίδιο, δε θα λιώσει, δε θα στάξει, θα διατηρήσει την καύση στον αέρα, και αυτή η προστασία είναι μακράς διαρκείας, ενώ δεν μπορέι να εξαλειφθεί με το πλύσιμο ή να φθαρεί.

Αφετέρου δε οι αραμιδικές ίνες μπορεί να είναι από παρα-αραμιδικές ίνες (π.χ Kevlar, Twaron, Technora) που και αυτές είναι πυρίμαχες και επιπλέον έχουν πολύ μεγάλες μηχανικές αντοχές (oι αραμιδικές ίνες όταν έρθουν σε επαφή με τη φλόγα διογκώνονται και ανθρακοποιούνται, έτσι δημιουργούν μια προστατευτική μόνωση ανάμεσα από την πηγή θερμότητας και το ανθρώπινο δέρμα).

**Πυροσβεστικές μπότες**

Από πυρίμαχο δέρμα, αντιστατικά, που διαθέτουν ειδική ανατομικά διαμορφωμένη σόλα ορειβατικού τύπου (με δόντια), αντικραδασμική . Μόνωση της σόλας έναντι της θερμότητας . Προστασία φτέρνας και δακτύλων. Να πληρούν τα πρότυπα CE και ΕΝ ή ισοδύναμα , που αφορούν τη συγκεκριμένη προστατευτική ενδυμασία στην πυροπροστασία.

**Γάντια πυρόσβεσης**

Να έχουν αντοχή στον εφελκυσμό, στη διάσχιση και στη διάτρηση , αντοχή στη φλόγα, να είναι ανθεκτικά σε υψηλές θερμοκρασίες. Να έχουν πιστοποίηση CE και βάσει του προτύπου ΕΝ για τη συγκεκριμένη προστατευτική ενδυμασία στην πυροπροστασία, ή ισοδύναμα.

**ΠΑΡΑΤΗΡΗΣΕΙΣ**

Ο ανάδοχος υποχρεούται να ικανοποιήσει τις ανάγκες της υπηρεσίας στα υπό προμήθεια είδη και στα μεγέθη που θα ζητηθούν. Τα ακριβή μεγέθη στα είδη ατομικής προστασίας θα δοθούν στον ανάδοχο μετά την κατακύρωση της προμήθειας, αναλυτικά για κάθε είδος .

Το είδος παραλαμβάνεται οριστικά εάν συμφωνεί με τις τεχνικές προδιαγραφές και αφού διαπιστωθεί ότι είναι κατάλληλο για το σκοπό που προορίζεται. **Στην περίπτωση που παρατηρηθούν διαφορές, αποκλίσεις από τις τεχνικές προδιαγραφές η υπηρεσία έχει το δικαίωμα να απορρίψει μέρος ή σύνολο της ποσότητας και να ζητήσει την άμεση αντικατάστασή τους με είδη που να συμφωνούν απόλυτα με τις τεχνικές προδιαγραφές.** Το Δ.Σ. έχει το δικαίωμα να αυξομειώσει μονομερώς χωρίς αποζημίωση ή αύξηση των τιμών τις υπό προμήθεια ποσότητες. Δεν επιτρέπεται μεταγενέστερη αύξηση των τιμών μονάδας και η προμήθεια δεν υπόκειται στις διατάξεις περί αναθεωρήσεως των τιμών μονάδος.

Τα υπό προμήθεια είδη θα μεταφερθούν σε χώρο σύμφωνα με την επιθυμία της υπηρεσίας προμηθειών του Δήμου με φροντίδα και με έξοδα του προμηθευτή. Σε περίπτωση αδυναμίας του προμηθευτή να προμηθεύσει τα είδη και μεγέθη που θα ζητηθούν ή σε περίπτωση που παρατηρηθεί καθυστέρηση στη παράδοση των ειδών το Δημοτικό Συμβούλιο Δήμου Σητείας έχει το δικαίωμα να διαλύσει τη σύμβαση και να κηρύξει τον προμηθευτή έκπτωτο σύμφωνα με τις ισχύουσες διατάξεις.

|  |  |
| --- | --- |
| ΘΕΩΡΗΘΗΚΕ | ΣΥΝΤΑΧΘΗΚΕ |
| Σητεία 11/ 08//2014 | Σητεία 11/ 08/2014 |
| Ο Δ/ντής Τεχνικών Υπηρεσιών | Ο Μελετητής |
| Α/Α  Γιώργος Ξενικάκης    Πολιτικός Μηχανικός ΤΕ | Ράπτης Νίκος  Γεωπόνος ΠΕ |